প্রতারণার প্রতিশোধ নিচ্ছেন নম্রতা দত্ত? সোমবারই এবেলা.ইন-এর কাছে নম্রতা বিয়ের প্রতিশ্রুতি দিয়ে সহবাসের অভিযোগ এনেছিলেন ঋতব্রতর বিরুদ্ধে। এখানেই শেষ নয়, টাকা দিয়ে সেই ঘটনা ধামাচাপা দেওয়ার চেষ্টার অভিযোগও তোলেন নম্রতা। মঙ্গলবার সরাসরি ধর্ষণের অভিযোগ এনেছেন তিনি। এর পরেই তিনি এবেলা.ইন-কে পাঠিয়েছেন বেশ কয়েকটি ভিডিও ক্লিপ। যে ভিডিও ক্লিপগুলোতে ঋতব্রতকে অস্বস্তিকর অবস্থায় দেখা গিয়েছে।

এই বিষয়ে অন্যান্য খবর

সরাসরি ধর্ষণের অভিযোগ, কাঠগড়ায় ঋতব্রত, ঘনিষ্ঠ ছবি ফাঁস


এখানেই শেষ নয়, ঋতব্রতর থেকে বিভিন্ন সময়ে তিনি টাকা পেয়েছেন বলেও দাবি করেছেন নম্রতা। সেখানে দাবি করা হয়েছে, শারীরিক সম্পর্কের জন্য দু’বার ২ লাখ ২৫ হাজার টাকা ও ২ লাখ ৫০ হাজার টাকা নম্রতাকে দিয়েছেন ঋতব্রত।

নম্রতা দত্তর দেওয়া পাশবুকের ছবি।
এছাড়াও অ্যাপেল ওয়াচ কেনার জন্য ঋতব্রতকে একবার ৪৯ হাজার টাকা, ইউরোপ বেড়ানোর জন্য ৪৫ হাজার টাকা ও বিশেষ প্রয়োজনের জন্য ২ লাখ ২৫ হাজার টাকা দিয়েছেন বলে দাবি করেন নম্রতা।